cyanic-selkie/wikianc huggingface dataset:
Sud Aviation Caravelle
Käyttö Finnairilla
Kesällä 1964 Aerolla oli vuokralla myös yksi Caravelle VI-R. Heinäkuussa 1964 Aero vastaanotti ensimmäiset Caravelle 10 B3 -koneet, joista yhtiö käytti nimeä Super Caravelle. Koneet oli kehitetty vastauksena kiristyvään suihkukonekilpailuun (Boeing 727/737, Douglas DC-9). Ensimmäistä konetta oli Helsinki-Vantaan lentoasemalla vastaanottamassa satapäinen vastaanottajajoukko. Vuosina 1964–1967 Super Caravelleja saatiin yhteensä kahdeksan. Lisäksi vuosina 1974–1976 Finnairilla oli vuokralla kaksi Caravellea. Caravelleihin liittyi paljon uusia toimintatapoja, sillä Finnair sertifioitiin vuonna 1960 maailman ensimmäisenä lentoyhtiönä kahden ohjaajan suihkukonetoimintaan. Lisäksi Finnair oli eturintamassa automaattilaskeutumisjärjestelmien kehityksessä, kun Super Caravelleen saatiin keväällä 1965 CAT II-automaattilaskeutumissertifioitu autopilotti, joka oli jo lähes täysin nykyistenkin standardien mukainen automaattisine loppuloivennus- ja laskukiitotoimintoineen. Lisäksi koneessa oli Pratt&Whitneyn JT8D-sarjan moottorit sekä suihku- ja lentojarrut, jollaisia käytettiin myöhemmin mm. DC-9- ja MD-80-sarjan koneissa. Aiemmissa Caravelleissa oli vain sotilaslentokoneissa käytetyn kaltainen, epäkäytännöllisenä pidetty jarruvarjo ja alkukantaisempi lentojarru, jota voitiin käyttää vain ilmassa, ei laskukiidon aikana. Super Caravellessa oli ensimmäistä kertaa Finnairin laivaston historiassa myös APU-varavoimalaite, jolla voitiin lähinnä maassa sekä poikkeustilanteissa tuottaa sähköä ja paineilmaa esimerkiksi moottorien käynnistystä varten. Kyseessä on lähes kaikkien nykysuihkukoneiden vakiovaruste.
Eräänlaisena tunnustuksena koneen menestyksestä Finnairin palveluksessa on yksi tie Vantaalla lentoaseman läheisyydessä on nimetty koneen mukaan Caravellentieksi. Suomen posti on julkaissut 1.11.1963 Caravelle- ja 3.3.2003 Super Caravelle -aiheisen postimerkin.
Etelä-Pohjanmaan Opisto
pienoiskuva|oikea|Vuonna 1896 käyttöön otetun päärakennuksen on suunnitellut arkkitehti [[Josef Stenbäck.]] Etelä-Pohjanmaan Opisto on Ilmajoen Luomankylässä sijaitseva kansanopisto. Vuonna 1892 perustettu opisto on uskonnollisesti ja poliittisesti sitoutumaton. Koulutustarjontaan kuuluvat lukuvuoden mittaiset opintolinjat, ammatillinen perus- ja lisäkoulutus, avoimen yliopiston opetus, lyhytkurssit sekä muut koulutustapahtumat. Opisto toimii myös erilaisten yksityisten tilaisuuksien pitopaikkana ja järjestää tarvittaessa kokous-, majoitus- ja ruokapalveluita.
Syksyllä 2019 opistossa aloittaa parikymmentä opiskelijaa 26 opintopisteen laajuiset Helsingin yliopiston maataloustieteen perusopinnot avoimen yliopiston kautta.
Historiaa
Etelä-Pohjanmaan Opiston syntysanat lausuttiin 29. kesäkuuta 1891 Ilmajoen Ala-Antilassa, jossa pidetyn eteläpohjalaisten ylioppilaiden kesäkokouksen yhteydessä pidettiin myös opiston perustava kokous. Ajatus kansanopiston perustamisesta oli herännyt pari vuotta aiemmin Helsingin yliopiston Pohjalaisessa Osakunnassa, ja sijaintipaikaksi kaavailtiin myös Lapuaa, Laihiaa ja Seinäjokea. Alkuperäinen nimi oli Etelä-Pohjanmaan suomalainen kansanopisto, joka lyheni vuonna 1925 muotoon Etelä-Pohjanmaan kansanopisto. Myöhemmin nimeksi vakiintui Etelä-Pohjanmaan Opisto.
Opiston yhtenä perustajana ja ensimmäisenä rehtorina vuosina 1892–1904 ja 1908–1912 toimi sittemmin kansanedustajana ja opetusministerinäkin ollut Niilo Liakka. Opiston johtajista myös Heikki Hosia toimi myöhemmin opetusministerinä vuosina 1959–1962. 1930-luvun alkupuolella opistoa johti kansanopistolaitoksen kehittäjänä myöhemmin tunnettu Mauno Karttunen. Opiston rehtorina vuosina 1960–1986 toimi Tuomas Tapola. 2010-luvulla rehtorina toimii Kyösti Nyyssölä. Kaikkiaan opistolla on ollut 13 rehtoria.
Opiston ensimmäinen toimipaikka vuokrattiin Ala-Hannukselan talosta Kyrönjoen rannalta. Sen jälkeen opisto toimi kolme vuotta kolmessa lähekkäisessä talossa Alapäässä. Nykyinen opisto rakennettiin Korven tilan isännän Paul Roschierin tarjoamalle männikköharjulle Vestanåsille, jota pidettiin yleisesti Ilmajoen kauneimpana. Tammikuussa 1896 käyttöön vihityn päärakennuksen suunnitteli arkkitehti Josef Stenbäck ottamatta siitä palkkiota.
Opisto toimi alkuvaiheessa tiiviissä yhteistyössä nuorisoseuraliikkeen kanssa. Myös monet maakunnan vaikuttajat tukivat opiston työtä, kuten kansanedustajat Juho Erkki Antila, Kaarlo Lanne ja Mikko Luopajärvi sekä kirjailija Santeri Alkio, Orisbergin kartanon isäntä Edward Björkenheim ja vaasalainen hovioikeudenneuvos Oskar Rewell. Opiston toimintaa ovat vuosikymmenten varrella tukeneet myös Ilmajoen kunta ja Ilmajoen seurakunta.
Mesiäinen
thumb|Mesiäisiä [[Imeläkirsikka|imeläkirsikan lehtiruodella.]] Mesiäinen eli nektario on siemenkasvien rakenne, joka erittää sokeripitoista mettä. Mesiäisiä on erityisesti kukissa, kuten verho- ja terälehtien tyvellä tai näihin liittyvissä ulokkeissa. Mesiäisiä voi olla myös kasvin kasvullisisissa osissa, kuten lehdissä, varsissa ja korvakkeissa.
Ramboll
Ramboll Group (Rambøll Group A/S) eli Ramboll on tanskalainen konserni, joka muodostuu eri maissa toimivista suunnittelu- ja konsulttialan yrityksistä.
Rambøll & Hannemann 1945–1991
Ramboll-konserni sai alkunsa lokakuussa 1945, kun tanskalaiset insinöörit Børge Johannes Rambøll ja Johan Georg Hannemann perustivat Kööpenhaminassa radiomastoja suunnittelevan toimiston nimeltään Rambøll & Hannemann. He olivat tutustuneet toisiinsa opiskellessaan ja työskennellessään Tanskan teknisessä yliopistossa. Yrityksen ensimmäisiin projekteihin kuului muun muassa vaatetehtaan katon suunnittelu ja Tanskaan ja Norjaan 1950- ja 1960-luvuilla rakennetut harustetut teräsristikkoradiomastot. Kahden tanskalaisen toimiston jälkeen vuonna 1976 avattiin konttori Osloon.
Rambøll, Hannemann & Højlund A/S 1991–2003
Vuonna 1991 yritys fuusioitui B. Højlund Rasmussen A/S:n kanssa. Uuden yrityksen nimeksi tuli Rambøll, Hannemann & Højlund A/S. Uusi fuusio Scandiaconsultin kanssa vuonna 2003 teki yhtiöstä Pohjoismaiden suurimman suunnittelu- ja konsulttialan yrityksen.
Hypoteekkiyhdistys
Hypoteekkiyhdistys on Suomen laissa määritelty jäsentensä omistama keskinäinen luottolaitos. Yhdistyksen lainanottajat ovat samalla sen jäseniä. Hypoteekkiyhdistys ei jaa voittoa jäsenilleen. Voitto käytetään liiketoiminnan kehittämiseen jäsenten parhaaksi ja vakavaraisuuden ylläpitämiseksi.
Ramboll
Ramboll Group 2003–
Vuonna 1962 perustettu suomalainen Viatek fuusioitiin 1990-luvulla ruotsalaiseen Scandiaconsult-konserniin. Scandiaconsult ja Ramboll yhdistyivät vuonna 2003.
Hypoteekkiyhdistys
Hypoteekkiyhdistysten alkuperäinen tarkoitus vuoden 1859 lain mukaan oli myöntää kiinnitysluottoa maatalouden edistämiseksi.
Ramboll
Ramboll Group 2003–
Vuonna 2006 yritys osti norjalaisen Storvik & Co:n.
Hypoteekkiyhdistys
Suomessa toimii yksi hypoteekkiyhdistys, 1860 perustettu Suomen Hypoteekkiyhdistys.
Sumiaisten kirkko
Sumiaisten kirkko on Äänekoskeen kuuluvan Sumiaisten puukirkko. Nykyinen kirkko vihittiin käyttöön vuonna 1890 ja sen suunnitteli Theodor Granstedt. Se on muodoltaan kahdeksankulmainen oktogoni ja vastaa siinä suhteessa edellistä, vuonna 1802 rakennettua puukirkkoa. Aikaisemman kirkon piirustukset olivat Anders Malanderin käsialaa vuodelta 1800.
Ramboll
Ramboll Group 2003–
Huhtikuussa 2008 Ramboll osti intialaisen tietoliikennesuunnitteluyritys ImIsoftin. Konsernissa työskenteli 8300 ihmistä.
Sumiaisten kirkko
Rakennuksen keskusosaan liittyy kolmella sivulla lyhyet ristivarret ja neljännellä sivulla matalampi sakaristo. Saarnatuoli on Johan Kantlinin tekemä, ja se on Sumiaisten vanhasta kirkosta. Taiteilija Vidolfia von Engeström-Ahrenbergin vuonna 1901 maalaama alttaritaulu Ylösnoussut Kristus on osa uusgoottilaista alttaria. Erillinen kellotapuli on rakennettu puusta intendentinkonttorin suunnitelman mukaisesti vuonna 1851. Seinällä riippuvan ryijyn on kutonut ruustinna Charlotta M. Lagus vuonna 1881.
Ramboll
Ramboll Group 2003–
Maaliskuussa 2011 Ramboll teki kaksi yrityskauppaa. Se osti brittiläisen suunnittelutoimiston Giffordin, jolla oli toimistoja ympäri maailmaa, sekä DONG Energyn (nykyisin Ørsted A/S) energiatekniikan osan, DONG Energy Powerin. Heinäkuussa Ramboll Informatik myytiin tanskalaiselle IT-yritykselle KMD:lle.
Sumiaisten kirkko
Alttarivaatteet sekä papin stolat ja messukasukat on suunnitellut ja valmistanut sumialainen tekstiilitaiteilija Riitta Hytönen-Pasanen. Nykyiset 15-äänikertaiset urut ovat Hans Heinrichin urkutehtaan vuonna 1979 rakentamat.
Ramboll
Ramboll Group 2003–
Vuonna 2014 Ramboll osti yhdysvaltalaisen maailmanlaajuisen konsulttiyrityksen, ENVIRONin.
Sumiaisten kirkko
Sumiainen on kuulunut aluksi Rautalammen ja myöhemmin Laukaan kuntaan. Itsenäiseksi seurakunnaksi Sumiainen erkani vuonna 1906. Itsenäisyyttä kesti vuoteen 2006 saakka, jolloin Sumiainen liittyi Suolahteen. Kun Suolahti liittyi 2007 kuntaliitoksessa Äänekoskeen, tuli Sumiaisten kirkosta Äänekosken seurakunnan kappeli.
Ramboll
Ramboll Group 2003–
Vuonna 2018 Ramboll osti pohjoisamerikkalaisen O'Brien & Gere -yhtiön, jolla oli Pohjois-Amerikassa 950 konsulttia.
Joulukuussa 2019 Ramboll ilmoitti ostavansa Henning Larsen Architectsin.
Organisaatio
oikea|pienoiskuva|255x255px| Rambollin pääkonttori [[Ørestadissa Kööpenhaminassa]] Vuonna 2022 konsernilla oli yhteensä yli 200 toimistoa 35 maassa ja niissä noin 16 500 työntekijää. Konsernin orgaaninen kasvu oli suurin 14 vuoteen ja sen liikevaihto kasvoi 12,6 prosenttia 2 151,3 miljoonaan euroon.
Armin Veh
Armin Veh (s. 1. helmikuuta 1961) on saksalainen jalkapallovalmentaja ja entinen keskikenttäpelaaja.
Ramboll
Suurimpia projekteja
pienoiskuva| Satelliittikuva Oresundin sillasta. Ramboll on ollut mukana esimerkiksi pienoiskuva| Kööpenhaminan oopperatalo 2005
Armin Veh
Ura pelaajana
Veh aloitti peliuransa kotikaupunkinsa FC Augsburgissa 1979. Hän siirtyi pian Borussia Mönchengladbachiin, jossa hän pelasi vuoteen 1983 saakka. Gladbachin paidassa Veh oli mukana UEFA Cupin finaalissa 1980, kun seura hävisi Eintracht Frankfurtille.
1983–84 Veh pelasi sveitsiläisseura FC St. Gallenissa. Hänen ammattilaisuransa koki kovan kolauksen, kun Veh mursi jalkansa 1984. Loukkaantumisen jälkeen Veh pelasi vielä FC Augsburgissa ja Schwaben Augsburgissa sekä SpVgg Bayreuthissa. Hän lopetti uransa 1990 loukkaantumisten vuoksi.
Ura valmentajana
Veh aloitti valmennusuransa FC Augsburgissa 1990. Hän johdatti joukkueen Oberligasta Regionalligaan 1994. Hän jatkoi uraansa SpVgg Greuther Fürthissä 1996 ja nosti seuran 2. bundesliigaan 1997. Hänet erotettiin Greuther Fürthistä lokakuussa 1997.
Kesällä 1998 Veh siirtyi SSV Reutlingenin päävalmentajaksi. Veh’n johdolla joukkue nousi 2. bundesliigaan 2000. Hän jätti Reutlingenin joulukuussa 2000 ja siirtyi Hansa Rostockin päävalmentajaksi. Veh jätti Hansa Rostockin päävalmentajan tehtävät lokakuussa 2003, koska halusi viettää enemmän aikaa Etelä-Saksassa asuvan perheensä kanssa.
Veh valmensi FC Augsburgia toistamiseen 2003–2004, jonka jälkeen hän oli vailla seuraa aina helmikuuhun 2006 saakka. Tuolloin VfB Stuttgart palkkasi Veh’n erotetun Giovanni Trapattonin seuraajaksi kauden loppuun. Veh’n sopimusta jatkettiin kuitenkin kauden 2006–07 loppuun saakka ja tammikuussa 2007 hän teki vuoden jatkosopimuksen VfB Stuttgartin kanssa.
VfB Stuttgartin peräsimessä Veh nousi jalkapallomaailman tietoisuuteen, johdattamalla badenwürttembergiläisseuran Saksan mestaruuteen ennätystasaisen kauden 2006–07 päätteeksi. Stuttgart eteni myös Saksan cupin finaaliin, mutta hävisi siinä 1. FC Nürnbergille 3–2.
Kausi 2007–08 alkoi Stuttgartin ja Veh’n kannalta heikosti. Mestarien liigassa seura on hävisi neljä ensimmäistä otteluaan ja menetti mahdollisuutensa edes UEFA Cupin jatkopeleihin. Saksan liigassa joukkue vajosi keskikastiin, mutta merkkejä paremmasta oli ilmassa syyskauden lopulla. Lauantaina 10.11. Stuttgart kukisti Etelä-Saksan derbyssä FC Bayern Münchenin 3–1 ja aiheutti superjoukkueelle kauden ensimmäisen tappion. Loppujen lopuksi mestaruutta puolustanut Stuttgart jäi Vehin johdolla Bundesliigassa kuudenneksi.
Kausi 2008/09 alkoi myös heikosti ja Vehin asema päävalmentajan joutui kriittisen tarkastelun alaiseksi. Lopulta 14.kierroksellä kärsitty 4–1 tappio VfL Wolfsburgille oli liikaa ja Veh sai marraskuussa 2008 potkut tehtävistään.
Veh palasi valmennustehtäviin kesällä 2009, kun hän otti ohjat käsiinsä tuoreessa Saksan mestariseurassa VfL Wolfsburgissa. Veh ei kuitenkaan onnistunut saamaan Volkkaria samaan lentoon kuin Felix Magath superkaudella 2008/09. Wolfsburg putosi jo syyskaudella mestaruustaistelusta ja Mestarien liigassakin tie katkesi jo lohkovaiheeseen. Kauden vanhetessa ja tulosten heikentyessä huhut Vehin potkuista kiihtyivät ja lopullinen niitti oli tammikuussa kärsitty 2–3 tappio 1. FC Kölnille, minkä jälkeen Veh sai jättää tehtävänsä.
Toukokuussa 2010 Veh jatkoi uraansa Bundesliigaseura Hamburger SV:n päävalmentajana kaksivuotisella sopimuksella. Kausi 2010/11 ei kuitenkaan sujunut odotusten mukaisesti ja HSV putosi keskikastiin jääden europelipaikoista käytävän taistelun ulkopuolelle. Seuran sisäiset ristiriidat ajoivat HSV:n keväällä 2011 kaaokseen ja maaliskuussa Veh ilmoitti jättävänsä riitaisan seuran kauden jälkeen. Pian tämän ilmoituksen jälkeen HSV hävisi FC Bayern Münchenille 6–0 ja ottelun jälkeen Veh sai potkut seurasta.
Toukokuun lopussa 2011 Veh teki valmennussopimuksen 2. Bundesliigaan pudonneen Eintracht Frankfurtin kanssa. Veh onnistui debyyttikaudellaan tehtävässään ja palautti Eintracht Frankfurtin pääsarjaan. Kaudella 2012/13 Veh piiskasi Frankfurtin loistavaan menestykseen ja seura sijoittui Bundesliigassa kuudenneksi selviten Eurooppa-liigaan. Kausi 2013/14 ei sujunut yhtä menestyksekkäästi ja Frankfurt taisteli sijoituksista liigan keskikastissa. Maaliskuun alussa 2014 kerrottiin, ettei Veh jatka seuran päävalmentajana kauden jälkeen.
Toukokuussa 2014 Vehin ilmoitettiin palaavan kesällä VfB Stuttgartin päävalmentajaksi kaksivuotisella sopimuksella. Vehin toivottiin nostavan alavireisesti edelliskausina pelannut Stuttgart eurokentille, mutta toisin kävi. Joukkueen Bundesliigakausi 2014/15 alkoi surkeasti ja 12 pelatun kierroksen jälkeen joukkueella oli kasassa vain kaksi voittoa ja yhdeksän pistettä. Seurajohto erotti Vehin marraskuun lopulla, kun Stuttgart oli hävinnyt FC Augsburgille 0–1.
Kesäkuussa 2015 Veh palasi kaksivuotisella sopimuksella Eintracht Frankfurtin päävalmentajaksi. Vehin comeback seurassa ei ollut erityisen menestyksekäs. Joukkueen peli takkusi ja tappioiden myötä sijoitus valui sarjataulukon tyvipäähän. Kevätkaudella seitsemän ottelun voitoton putki sysäsi Frankfurtin karsijan paikalle. Seurajohto erotti Vehin tehtävästään maaliskuun alussa 2016. Kaikkiaan Frankfurt voitti vain viisi Bundesliiga-ottelua Vehin alaisuudessa.
Joulukuussa 2017 Vehistä tuli Bundesliigan putoamiskamppailuun vajonneen 1. FC Kölnin urheilutoimenjohtaja. Veh jätti tehdävänsä marraskuussa 2019.
Hannes Björninen
Seuraura
Björninen on Pelicansin kasvatti. Hän toimi seuran C-nuorten kapteenina kaudella 2010–2011. Kaudella 2012–2013 Björninen nousi vain 16-vuotiaana Pelicansin A-nuorten kapteenistoon ja seuraavalla kaudella 2013–2014 hänet nimettiin 17-vuotiaana joukkueen kapteeniksi. Björninen voitti Pelicansin sisäisen piste- ja syöttöpörssin tehoilla 16+35=51, kuten myös kevään 2014 pudotuspeleissä tehoilla 4+7=11. Hän jakoi myös joukkueen sisäisen tehotilaston voiton Taavi Vartiaisen kanssa lukemalla +4.
Huhtikuussa 2014 Björninen solmi juniorisopimuksen Pelicansin SM-liigajoukkueen kanssa. Hän oli alkukauden 2014–2015 sivussa yläraajavamman vuoksi. Kuntouduttuaan Björninen teki liigadebyyttinsä 10. lokakuuta 2014 vieraissa Saimaan Palloa vastaan. Hänet merkittiin Pelicansin nelossentteriksi laidoilleen Janne Ritamäki ja Joonas Alanne. Björninen sai ottelussa jääaikaa 21.08 minuuttia. Hän keräsi myös yhden kahden minuutin jäähyn kiinnipitämisestä. Samassa kuussa Björninen teki 2+1-vuotisen jatkosopimuksen Pelicansin kanssa. Hän teki liigauransa avausmaalin 15. marraskuuta 2014 Espoo Bluesia vastaan. Jarkko Piiparinen valitsi Björnisen ottelun legendojen tähtien kolmostähdeksi. Kaikkiaan hänen tulokaskautensa toi 46 runkosarjaottelussa tehot 1+5=6. SM-liigakauden päätyttyä, maaliskuussa 2015 Pelicans lainasi Björninen loppukaudeksi Mestis-joukkue KooKoohon, jossa hän voitti kauden päätteeksi Mestis-hopeaa.
Kaudella 2015–2016 Björninen teki SM-liigan runkosarjassa 15 tehopistettä. Hän voitti Pelicansin sisäisen tehotilaston lukemalla +6. Kaudella 2016–2017 Björninen oli joukkueen ainoa, joka pelasi kauden kaikki 60 runkosarja- ja viisi playoff-ottelua. Marraskuussa 2016 hän teki Pelicansin kanssa kaksivuotisen jatkosopimuksen kevääseen 2019 saakka.
Björninen nimettiin kaudeksi 2017–2018 Pelicansin varakapteeniksi. Hän pelasi loukkaantumisten vuoksi runkosarjassa vain 39 ottelua. Kaudeksi 2018–2019 Björninen nimettiin joukkueen kapteeniksi. Hän jakoi tehoilla 14+20=34 Pelicansin maalipörssin toisen sijan kolmen muun pelaajan kanssa. Björninen teki liigauransa ensimmäisen playoff-maalin ensimmäisessä puolivälieräottelussa 21. maaliskuuta 2019 ylivoimalla Helsingin IFK:ta vastaan. Hänen osumansa jäi Pelicansin 6–0-voittoon päättyneen ottelun ratkaisumaaliksi. Björninen keräsi ottelussa myös yhden syöttöpisteen. Jarkko Hämäläinen valitsi hänet ottelun Alumnien tähtien kolmostähdeksi. HIFK kuitenkin voitti lopulta ottelusarjan ja eteni välieriin otteluvoitoin 4–2. Helmikuussa 2019 Björninen teki Pelicansin kanssa kaksivuotisen jatkosopimuksen.
Kaudella 2019–2020, tammikuussa 2020 vierasottelussa Tampereen Ilvestä vastaan Björninen joutui sivuun alaraajavamman vuoksi ja Pelicansin päävalmentaja Jesse Wellingin mukaan hänen kautensa pelättiin päättyneen tähän. Björninen kuitenkin palasi kaukaloihin runkosarjan viimeiseksi jääneeseen otteluun, jossa hän kantoi 39 ottelun määrästään joukkueensa parhaan pistemiehen Veikkauksen Kultaista kypärää johdettuaan Pelicansin sisäistä pistepörssiä Kärppiin siirtyneen Juhamatti Aaltosen jälkeen tehoilla 11+17=28. Björninen oli myös koko SM-liigan paras aloittaja 62,0%:n varmuudellaan. Hän jakoi myös runkosarjassa toiseksi viimeiselle sijalle sijoittuneen Pelicansin sisäisen tehotilaston voiton Sakke Hämäläisen kanssa lukemalla –1, tosin Hämäläinen pelasi vain 20 ottelua. Mestarien liigassa Björninen oli kahdella osumallaan Pelicansin paras maalintekijä kolmen muun pelaajan kanssa.
Björninen nousi kaudella 2020–2021 SM-liigan eliittiin ja hän voitti Pelicansin sisäisen piste- ja syöttöpörssin tehoilla 16+31=47. Björninen jakoi koko liigan pistepörssin kuudennen sijan Ilveksen Eemeli Suomen kanssa. Hän voitti myös joukkueen sisäisen tehotilaston lukemalla +13. Björninen oli jälleen myös koko SM-liigan paras aloittaja 62,6% onnistumisellaan. Pudotuspeleissä Björninen oli kolmella osumallaan Pelicansin paras maalintekijä Rudolf Červenýn kanssa. Hänen kaikki maalinsa syntyivät kypärätemppuna neljännessä puolivälieräottelussa 23. huhtikuuta 2021 Turun Palloseuraa vastaan. Björninen viimeisteli kolmannen osumansa vastustajan tyhjään maaliin ja Pelicans voitti ottelun lukemin 5–3. Janne Laukkanen valitsi hänet ottelun Alumnien tähtien ykköstähdeksi. TPS kuitenkin eteni lopulta välieriin ratkaistuaan sarjan seuraavassa ottelussa voitoin 3–2.
Kaudeksi 2021–2022 Björninen siirtyi kaksivuotisella sopimuksella KHL-seura Jokereihin. Helmikuussa 2022 seura purki hänen sopimuksensa joukkueen kauden päätyttyä ennenaikaisesti Venäjän ja Ukrainan sodan vuoksi. Björninen palasi loppukauden kattavalla sopimuksella Pelicansin SM-liigajoukkueeseen. Seura markkinoi keräystä ja tukipakettia, joka mahdollisti hänen paluunsa Pelicansiin. Björninen voitti koko SM-liigan aloitustilaston voitettuaan 205 aloituksestaan 66,3%.
Björninen siirtyi kaudeksi 2022–2023 kaksivuotisella sopimuksella Ruotsin SHL-liigan Brynäs IF:ään. Joukkuetta valmentaa hänelle Suomen A-maajoukkueesta tuttu Mikko Manner.
Maajoukkueura
Björninen pelasi myös alle 20-vuotiaiden MM-kilpailuissa vuonna 2015. Yhteensä hän on pelannut 15 nuorten maaottelua.
Muuta
Björninen asuu avoliitossa musiikkikasvatusta opiskelevan Selma Pöntisen kanssa. He kihlautuivat yli kuuden vuoden yhdessäolon jälkeen kesäkuussa 2022. Hanneksen isoveli Anton Björninen on pelannut jääkiekkoa puolustajana Mestis-tasolla.
Björninen on maininnut esikuvakseen Mikko Koivun.
Blue Bell Hill
thumb|Nimellä Kit’s Coty House tunnettu [[dolmen Blue Bell Hillillä.]] thumb|Näkymä Blue Bell Hillin näköalapaikalta lounaan suuntaan. Blue Bell Hill on North Downsiin kuuluva kukkula ja samanniminen kylä Kentin kreivikunnassa kaakkois-Englannissa. Se sijaitsee Maidstonen ja Rochesterin välissä. High Speed 1 -rata kulkee tunnelissa Blue Bell Hillin ali. Kukkulan huippu on 160 metrin korkeudella merenpinnasta.
Blue Bell Hillin lounainen rinne on Site of Special Scientific Interest sillä kasvavien harvinaisten kasvilajien vuoksi. Kukkulalla on myös kivikautisia arkeologisia kohteita. 1700- ja 1800-luvuilla kukkulasta louhittiin liitukiveä.
Aiheesta muualla
51.335°N, 0.49639°W
Noriko Show
Ohjelmassa näyttelijä Outi Mäenpää esittää japanilaista toimittajaa Noriko Sarua, joka haastattelee suomalaisia julkimoita. Jokaisen jakson lopussa Noriko ottaa peruukin ja silmälasit pois ja haastateltavalle selviää ohjelman juoni.
Ohjelman ideana on hauskuuttaa katsojaa Noriko Sarun huonolla englannin kielen taidolla ja oudoilla kysymyksillä, joita hän esittää. Outi Mäenpää voitti roolistaan Norikona parhaan esiintyjän Venlan.
Ohjelma perustuu alankomaalaisen Wendy van Dijkin luomaan hahmoon Ushi Hirosaki, jossa van Dijk naamioitui japanilaiseksi toimittajaksi ja haastatteli monia kuuluisuuksia, kuten David Hasselhoffia, Jamie Oliveria ja Pamela Andersonia.
Metsäojitus
thumb|250px|Metsäojaa [[Utajärvi|Utajärven Murronkylässä.]]
Metsäojitus on termi, joka viittaa pääasiassa soiden kuivattamiseen ojittamalla.
Tarkoitus
Vesilain mukaan ojitus on alueen käyttöä haittaavan veden poisjohtamista. Metsäojitus palvelee metsätaloutta. Ennen muuta sillä pyritään lisäämään puiden kasvualustan hapellisuutta säätelemällä maan vesipitoisuutta. Ilmanvaihdon varmentamisen ohella pohjaveden pinnan tasoa laskemalla saadaan puiden juurille lisää syvyyttä ja samalla puille ravinteita paksummasta maakerroksesta. Metsäojituksen seurauksena myös puun korjuuolosuhteet usein paranevat.
thumb|250px|Sammaloitunut ja vesakoitunut metsäoja [[Utajärvi|Utajärven Sanginkylässä.]]
Periaate
Suometsien ojituksessa käytetään sekä avo-ojia että salaojia. Ojastot rakentuvat ojitusalueelle haarautuvista kuivatusojista eli sarkaojista, jotka tuovat vettä aluetta halkovaan kokoojaojaan. Sarkaojia ympäröi aluetta kiertävä niskaoja, valtaoja taas siirtää veden pois alueelta. Avo-ojat ovat yleensä syvyydeltään 60 sentistä metriin. Aina 1950-luvulle saakka ojitus tehtiin Suomessa pääosin lapiotyönä. Nämä ojat ovat säilyneet hyväkuntoisina.
Sodan jälkeen kokeiltiin lyhyen ajan ojitusta räjäyttämällä, mutta tulokset olivat huonot ja menetelmästä luovuttiin. Ojajyrsin kehitettiin 1960-luvulla. Sillä syntyi kapeita ojia ja se sopi parhaiten kivettömille ja paksuturpeisille maille, mutta käyttö jäi vähäiseksi. Eniten käytetty ojitustapa 1950-luvun puolivälistä 1960-luvun loppupuolelle oli auraus, menetelmänä nopea ja edullinen. Kuivatustulokset eivät kuitenkaan olleet parhaat mahdolliset mm. aurauspalteiden takia. Ojien kokoa oli lisäksi vaikea muuttaa ja ojien risteyskohdat piti viimeistellä lapiolla tai kaivurilla.
Kritiikki ja luonnonsuojelu
Metsäojitusta on myös kritisoitu, mm. että se pilaa tai tuhoaa suon ekosysteemejä ja hillapaikkoja, likaa vesistöjä ja hävittää kalojen kutupaikkoja, karkottaa riistan sekä vapauttaa turpeesta hiiltä ilmakehään. Suuret ojat haittaavat myös retkeilyä ja marjastusta toimimalla kulkemisen esteinä maastossa. Varsinkin soiden ojituksen metsätaloudellisia etuja on arvosteltu toteamalla, että se on kallista eikä silti tuota kunnon puustoa.
Ojien kaivumaista lähteekin aina kiintoainesta, joka voi aiheuttaa erilaisia haittoja pintavesistöissä. Ojituksen yhteydessä kiintoaines pyritään sitomaan erilaisin keinoin, kuten kaivujärjestyksen ja -suunnan valinnoilla, lietekuopilla, tekemällä kaivukatkoja sekä rakentamalla pintavalutuskenttiä ja sakeutusaltaita. Ojituksessa vapautuu kiintoainesten lisäksi ravinteita (typpi, fosfori, kalium), joiden huuhtoutumisen estäminen on vaikeampaa.
Ojitusta rajoittavat nykyään mm. (PEFC metsäsertifiointi), luonnonsuojelulain suojelemat metsätyypit sekä metsälain määrittelemät erityisen tärkeät tai muuten arvokkaat elinympäristöt.
thumb|250px|Ennallistettu valtaoja [[Olvassuon luonnonpuistossa Utajärven Juorkunassa.]]
Metsäojitus Suomessa
Jokia ja järviä kuivatettiin Suomessa jo 1800-luvulla, mutta varsinainen metsäojittaminen alkoi vasta 1850-luvun paikkeilla. Valtion tukemaa metsäojitusta on toteutettu 1900-luvun alusta.
Metsäinventoinnin perusteella suometsien kokonaistilavuus oli vuodesta 1951 vuoteen 1953 tehtyjen selvitysten mukaan noin 250 miljoonaa kuutiota ja vuosien 1986 - 1994 inventoinnin mukaan 365 miljoonaa kuutiometriä. Kokonaiskasvu oli siis lähes kaksinkertaistunut kyseisenä aikana.
Nykyisin pääosa metsäojittamisesta on kunnostusojitusta, jossa vanhoja ojituksia isonnetaan ja parannetaan. Kunnostuksen syynä ovat mm. että ajan myötä ojien ympäristöjen maakerrokset painuvat, kasvillisuus tai hakkuutähteet tukkivat ojia, ojien luiskat sortuvat tai ojat syöpyvät tai liettyvät. Kunnostusta voidaan tehdä perkaamalla eli vanhojen ojien puhdistuksella ja syventämisellä, tai täydennysojituksella vanhojen ojien väliin. Perkaus on halvempaa, täydennysojitus saattaa lisäksi hankaloittaa puunkorjuuta ja pienentää kasvualaa.
Osia ojitetuista suometsistä on ennallistettu, esimerkiksi Olvassuon luonnonpuiston alueella Utajärvellä on ennallistettu suon laitaan aikoinaan kaivettuja suuria valtaojia.
Eetu Sassila
Eetu Sassila (s. 8. maaliskuuta 1988 Lahti) on suomalainen jalkapalloilija, joka edustaa Kolmosessa pelaavaa Lahden Reipasta.
Sassila debytoi liigassa kaudella 2006 yhden ottelun verran ja siirtyi kaudeksi 2007 PK-35:n riveihin. Kaudeksi 2008 hän palasi takaisin FC Lahden paitaan. Sassila pelasi kauden 2009 Vantaalaisessa PK-35:ssä ja siirtyi kaudelle 2010 Kakkosessa pelaavaan FC City Starsiin. Elokuussa 2010 FC Hämeenlinna julkisti loppukauden kattavan sopimuksen Sassilan kanssa. Tammikuussa 2011 Sassila teki vuoden sopimuksen Tampereen Ilvekseen. Sassila siirtyi vuoden 2011 jälkeen Lahden Reippaaseen. Sassilalla on myös vahva salibandytausta.
Sassila on edustanut myös Suomea viidesti poikien maajoukkueissa.
Sassila tunnetaan aggressiivisesta pelityylistään ja melko useasti on tuomareiden kanssa sananvaihdossa ottelun aikana.
Ludmila da Silva
pienoiskuva|Ludmila da Silva Ludmila da Silva, taiteilijanimeltään Ludmila (s. 1. joulukuuta 1994) on brasilialainen jalkapalloilija. Hän on pelipaikaltaan hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 16 maaottelua ja tehnyt niissä yhden maalin. Ensimmäisen naisten maaottelunsa hän pelasi vuonna 2017.
Ludmila on pelannut espanjalaisseura Atlético Madridissa vuodesta 2017.
Kaliumkloraatti
Kaliumkloraatti KClO3 on voimakas läpinäkyvistä kiteistä koostuva hapetin, joka muodostaa hyvin epästabiileja seoksia rikin sekä fosforin kanssa. Kaliumkloraatin CAS-numero on 3811-04-9, sulamispiste 356 °C, moolimassa 122,55 g/mol. Aineesta käytetään myös nimeä kaliumoksimuriaatti. thumb|left|250px|Kaliumkloraattikiteitä Kaliumkloraattia valmistetaan joko hapettamalla sähkökemiallisesti kaliumkloridin vesiliuosta tai kloorikaasun ja kaliumhydroksidin välisellä reaktiolla. Kaliumkloraattia käytetään muun muassa tulitikuissa, aloiteräjähteissä sekä rikkaruohomyrkkynä.
Kaliumkloraatti hajoaa seuraavalla nopealla eksotermisellä eli lämpöä vapauttavalla hapettumis-pelkistymisreaktiolla kiinteäksi kaliumkloridiksi (KCl) ja kaasumaiseksi hapeksi (O).
Biagio Marini
Biagio Marini (noin 1597 – 1665) oli italialainen säveltäjä ja viulisti, joka tunnetaan erityisesti säveltämästään instrumentaalimusiikista, joka vaikutti voimakkaasti sonaatin ja barokin tanssisarjan kehitykseen. Hän julkaisi uransa aikana lukuisia maallisia- ja uskonnollisia teoksia.
Marini valittiin muusikoksi Venetsian pyhän Markuksen kirkkoon vuonna 1615, josta hän palasi Bresciaan ja myöhemmin muutti Parmaan liittyen hoviorkesteriin. Vuodesta 1623 hän työskenteli Saksassa Neuburgin herttuan hovissa ja myöhemmin Düsseldorfissa. Lopulta hän palasi kotimaahansa ja työskenteli viimeiset vuotensa Venetsiassa, Vicenzassa ja Padovassa.
Humppa-Veikot (slp33)
Humppa-Veikot on suomalaisen Humppa-Veikot-yhtyeen studioalbumi vuodelta 1962.
St Andrew Square
pienoiskuva|Kuva St Andrew Squarelta länteen. St Andrew Square on Skotlannin pääkaupungissa Edinburghissa sijaitseva aukio. Se kuuluu New Townin alueeseen, jonka rakentaminen aloitettiin Edinburghin vanhankaupungin pohjoispuolella 1770-luvun alussa. St Andrew Square on New Townin vanhimpia alueita.
Aukion keskellä on Henry Dundasin patsas, joka on Edinburghin korkein, 42 metriä jalustoineen. Aukion itäpuolella on Dundas House, jonka on suunnitellut William Chambers. Rakennus on vuodesta 1825 alkaen ollut Royal Bank of Scotlandin pääkonttori.
1770-luvulla filosofi David Hume asui talossa, joka sijaitsi St Andrew Squaren viereisellä kadulla. Kadun nykyinen nimi on St David Street. Se on nimetty hänen mukaansa, vaikka hän ei kirkollisessa mielessä ollut pyhä, vaan hänellä oli ennemminkin ateistisiksi luonnehdittavia näkemyksiä.
St Andrew Squarella on raitiovaunupysäkki.
Bengalintrappi
Kooltaan bengalintrappi on noin 66–68 cm. Koiras on pääosin musta lukuun ottamatta valkoisia siipiä sekä ruskeankirjavaa selkää. Koiraan päässä on töyhtö. Naaraat ja nuoret koiraat ovat väriltään ruskeita. Intianpikkutrappi (Sypheotides indica) muistuttaa bengalintrappia, mutta on kooltaan pienempi ja eroaa siitä hieman höyhenpuvultaan.
Bengalintrapin elinympäristöä ovat alangoilla kasvavat kuivat ruohikkoalueet, joilla kasvaa usein myös pensaita. Kambodžassa lajin tiedetään vaihtavan elinympäristöään vuodenaikojen mukaan. Bengalintrappikannan kooksi arvioidaan 250–1 000 yksilöä. Suurin uhka lajille on sen elinympäristön vähentyminen maanviljelyskäytön ja ruohikkopalojen takia.
Vespertine
Singlet
"It's Not Up to You" oli suunnitteilla neljänneksi singleksi, mutta Björkin tyttären syntymän jälkeen singlejulkaisut keskeytettiin.
Koulukatu (Tampere)
thumb|Koulukatua vuonna 2011.<mapframe latitude="61.496103" longitude="23.758535" zoom="14" width="400" height="329" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "LineString", "coordinates": [ [           23.747377395629886,            61.495703437545295          ],          [            23.747602701187137,            61.495037821956636          ],          [            23.747870922088627,            61.49422882384083          ],          [            23.74830007553101,            61.49293079874056          ],          [            23.74849319458008,            61.49223440003879          ],          [            23.748922348022464,            61.49088252277543          ]        ]      }    }  ] } Koulukatu on pohjois-eteläsuuntainen katu Tampereen keskustassa, Kaakinmaan kaupunginosassa. Se on 1890-luvulla kaavoitettu bulevardityyppinen puistokatu, jota reunustavat lehtipuut. Koulukatu alkaa Pyynikin kirkkopuistosta ja johtaa Eteläpuistoon, Pyhäjärven läheisyyteen. Sen poikkikatuja ovat Hallituskatu, Ristikatu, Satamakatu, Tiiliruukinkatu, Pyhäjärvenkatu, Kurilankatu ja Eteläpuisto.
Koulukadulla on useita arkkitehtuurin ja kaupungin historian kannalta merkittäviä kohteita, kuten tunnettujen suunnittelijoiden piirtämiä koulu- ja oppilaitosrakennuksia. Siellä sijaitsee myös perinteikäs Koulukadun kenttä, jossa otettiin vuonna 1956 käyttöön Suomen ensimmäinen tekojäärata.
Pirkanmaan maakuntakaavassa (2040) Tampereen Koulukatu on määritelty maakunnallisesti arvokkaaksi rakennetuksi kulttuuriympäristöksi.
Rakennuksia
Sulkeissa on talon valmistumis- tai käyttöönottovuosi, ellei toisin mainita.
Lundan kieli
Lunda on Sambiassa, Angolassa ja Kongon demokraattisessa tasavallassa puhuttu bantukieli. Sitä puhuu Sambiassa äidinkielenään 225,000 ihmistä vuoden 2010 väestönlaskennan mukaan. Angolassa oli 178,000 lundan puhujaa vuonna 2001. Lunda on läheistä sukua Kongossa puhutuille ruundin ja keten kielille.
Luettelo Karibian maista asukasluvun mukaan
Tämä on luettelo Karibian maista asukasluvun mukaan.
CasaPound
CasaPound (tai ”Casa Pound”, ) on italialainen uusfasistinen puolue, joka sai alkunsa talonvaltausliikkeenä Rooman kaupungin asuntopolitiikkaa vastustaneista fasisteista vuonna 2003. Liike myös tarjoaa arkielämän palveluja ja naapuriyhteisöllisyyttä mutta ”vain italialaisille”.
Ideologia
Järjestön varapuheenjohtajan Simone di Stefanon mukaan järjestö kannattaa Mussolinin fasismia mutta pitää rotulakeja virheenä.
CasaPoundin talouspoliittiset näkemykset ovat täsmälleen samat kuin Mussolinin: ”Haluamme, että viestintä, liikenne, energia ja terveydenhoito kansallistetaan ja valtio rakentaa taloja, jotka se myy halvalla perheille”.
Järjestö
CasaPoundilla on 5 000 jäsentä. Uusnatsistinen Suomen vastarintaliike järjesti lokakuussa 2011 tilaisuuden, johon kutsuttiin Euroopan äärioikeistolaisia sosiaalisia talonvaltausliikkeitä, muun muassa CasaPound.
Nimen etymologia
Ryhmä on saanut nimensä Mussolinia tukeneen yhdysvaltalaisen runoilijan Ezra Poundin mukaan. Toisaalta nimi viittaa myös Roomassa vuonna 2003 vallattuun taloon CasaPound. Poundin tytär Mary De Rachewiltz yrittää saada tuomioistuimen kautta kieltoa isänsä nimen käytölle.
Valtaajat halusivat teollaan ilmaista vastalauseensa kaupungin asuntopolitiikkaa kohtaan. Järjestö ammentaa italialaisen sosiaalisen oikeiston (destra soziale) perinteestä, mutta on omaksunut toimintamalleja Italian vasemmiston perinteestä. Sen tavoitteena on vahvistaa ydinperhettä ja muita perinteisiä järjestelmiä, ja toimintaa kohdistetaan vain ”italialaisiin”.
Väkivalta
Italian vasemmistojärjestöjen mukaan CasaPoundin kannattajat ovat hyökänneet toistuvasti heidän kimppuunsa. CasaPoundin varapuheenjohtaja kiistää tämän ja sanoo järjestönsä olevan itse vasemmistolaisten hyökkäysten uhri. Järjestön puheenjohtajan yhtyeen konserteissa yleisön harjoittamaa keskinäistä vyöpiiskausta hän puolustelee.
Järjestön toimintatapoihin kuuluu kuitenkin häikäilemätön poliittinen väkivalta, muun muassa hyökkäykset opiskelijajärjestöjä vastaan, mutta se on suojautunut löyhällä yhteistyöllä pienten mutta vakiintuneiden oikeistolaisten puolueiden kanssa ja saanut näin parlamentaarista suojaa laittomalle toiminnalleen.
Heikki Lehmusto (painija)
Heikki Heikinpoika Lehmusto (vuoteen 1906 Lindholm, 30. elokuuta 1884 Kerkkoo, Porvoon mlk – 22. syyskuuta 1958 Turku) oli suomalainen painijana tunnettu urheiluvaikuttaja, yliopiston opettaja, toimittaja ja kirjailija.
Lehmuston vanhemmat olivat mökkiläinen, talollisen poika Heikki Lindholm (Uusi-Lampila) ja Kaisa Lindholm (Niesi). Hän pääsi ylioppilaaksi 1906, valmistui filosofian kandidaatiksi 1913 ja väitteli tohtoriksi 1923.
Lehmusto työskenteli Helsingin suomalaisen yksityislyseon filosofian ja suomen kielen opettajana 1925–1935, Turun suomalaisen lyseon historian vanhempana lehtorina 1935–1954, Turun yliopiston filosofian dosenttina 1935–1952 sekä Turun yliopiston yhteydessä toimivan Porthan-Seuran sihteerinä 1938-1944. Lehmusto oli päätoimittajana Aitosuomalainen-lehdessä 1924–1927 ja 1929 sekä Suomen Voimailulehdessä 1923–1928.
Lehmusto kuului Suomen miesten voimistelujoukkueeseen, joka voitti pronssia Lontoon kesäolympialaisissa 1908. Lehmusto oli myös akateeminen painimestari 1914 ja 1915. Hän toimi painijain johtajana olympiakisoissa Antwerpenissa 1920, Amsterdamissa 1928 ja Berliinissä 1936. Hän oli Suomen painiliiton puheenjohtaja vuosina 1932–1940.
Lehmuston kirjallinen tuotanto sisälsi painiaiheisia teoksia sekä myös filosofiaa ja erityisesti Johan Vilhelm Snellmania käsitteleviä kirjoja.
Kama (ase)
thumb Kama on okinawalaisessa kobujutsussa (kobudo) käytetty noin 50 cm pitkä keppi, jonka päässä on terä sirpin lailla. Kamoja käytetään yleensä pareittain. Muita kobudo-aseita ovat muun muassa bo, jo, tambo, tanto, sai ja tonfa. Kamoja on käytetty itä- ja länsimaissa jo vuosisatoja heinän yms. niittämiseen. Okinawalaisille talonpojille kama osoittautui arvokkaaksi puolustautumisaseeksi, kun japanilaiset kielsivät kaikki aseet.
Toisinaan kamaa saatettiin käyttää myös heittoaseena. Kama-tekniikoissa toista kamaa käytetään yleensä vastustajan hyökkäyksen torjumiseen ja toisella hyökätään. Tekniikoilla pyritään vahingoittamisen lisäksi riisumaan vastustaja aseista. . Kamalle tarkoitettuja katoja ovat mm. tozan no nichogama, kanigawa no nichogama (sho) ja kanigawa no nichogama (dai).
Habeas corpus
thumb|Brasilian korkein oikeus käsitteli [[Distrito Federalin entisen kuvernöörin José Roberto Arrudan habeas corpus -anomusta vuonna 2010.]] Habeas corpus on menettely, jossa tuomioistuin ottaa tutkittavakseen, onko henkilön pidättäminen tai vangitseminen tapahtunut laillisesti. Habeas corpuksen tarkoitus on estää mielivaltaiset vangitsemiset ja varmistaa henkilön pidätyksen laillisuus. Habeas corpus pakottaa syyttäjän joko syyttämään pidätettyä henkilöä rikoksesta tai päästämään tämän vapaaksi.
Habeas corpus -määräys on erioikeusmääräys, jolla tuomari määrää esimerkiksi vankilan johtajan toimittamaan vangin oikeuskäsittelyyn. Nimitys habeas corpus tulee määräyksen keskiaikaisesta sanamuodosta:, ’olkoon sinulla (pidätetyn tai vangitun) ruumis (toimitettuna oikeuden eteen) alistumaan (oikeuden tahtoon)’. Aiemmin oli muitakin habeas corpuksia, esimerkiksi habeas corpus ad repondendum, jolla ylempi oikeusaste määräsi syytetyn eteensä alemmasta oikeusasteesta vastaamaan uuteen syytteeseen. Nykyisin habeas corpuksella viitataan juuri habeas corpus ad subjiciendumiin, ja muut muodot ovat pitkälti vanhentuneita.
Historiaa
William Blackstonen mukaan habeas corpus -menettelyä vastaavaa käytäntöä on sovellettu ensimmäisen kerran jo vuonna 1305. Alun perin habeas corpus oli yksinkertaisesti tuomioistuimen käsky vangille tulla todistamaan oikeudenkäynnissä. Myöhemmin siitä tuli tärkeä yksilönsuojan muoto, joka esti valtiovaltaa pidättämästä ihmisiä mielivaltaisesti. Englannissa säädettiin vuonna 1679 habeas corpus -laki, joka takasi jokaiselle oikeuden habeas corpukseen.
Habeas corpusta käytettiin Englannissa aikoinaan, etenkin Stuartien hallintokausilla, paljon poliittisista syistä johtuvien kiinniottojen laillisuuden kyseenalaistamiseen. Nykyisin habeas corpuksen käyttö on Yhdistyneessä kuningaskunnassa harvinaista, koska vuoden 1984 poliisilaki määrittää selkeästi, miten pian pidätyksen jälkeen pidätetylle on viimeistään luettava syyte.
Habeas corpus luo pohjan Euroopan ihmisoikeussopimuksen sekä YK:n kansalais- ja poliittisia oikeuksia koskevien sopimusten artikloille, jotka edellyttävät pääsyä riippumattoman tuomioistuimeen vapaudenriiston laillisuuden selvittämiseksi.
Habeas corpus Yhdysvalloissa
Yhdysvaltain perustuslaki takaa jokaiselle pidätetylle oikeuden habeas corpukseen, ja sen oikeuden voi evätä vain yleisen turvallisuuden vaatiessa kapinan aikana tai vihollisen tunkeutuessa. Näin tehtiin muun muassa Unionissa ja Konfederaatiossa Yhdysvaltain sisällissodan aikana.
Laki kuitenkin rajoittaa vangitun oikeutta habeas corpukseen. Tavallinen tapa, jolla rikoksesta tuomittu ja vangittu henkilö valittaa laittomasta vangitsemisesta (esimerkiksi epäreilusta oikeudenkäynnistä) on valittaminen ylempään oikeusasteeseen. Osavaltion tuomioistuimessa tuomittu vanki valittaa ensin osavaltion korkeimpaan oikeuteen asti, mutta jos kyseinen tuomioistuin ei kumoa tuomiota, vanki voi pyytää habeas corpus -määräystä liittovaltiolliselta tuomioistuimelta – jos vanki uskoo, että hänen perustuslaillisia oikeuksiaan on loukattu, hän voi pyytää habeas corpus -määräystä suoraan Yhdysvaltain korkeimmalta oikeudelta. Liittovaltiollisen tuomioistuimen tuomari antaa habeas corpus -määräyksen vain, jos on vakuuttunut siitä, ettei vanki ole saanut reilua käsittelyä tavanomaisen valitusprosessin kautta.
Ympyrän neliöiminen
thumb|Kuvan ympyrän ja neliön pinta-alat ovat yhtä suuret Ympyrän neliöiminen on yksi antiikin suurista konstruktio-ongelmista. Ympyrän neliöinnissä pitäisi vain harpilla ja viivaimella muodostaa neliö, jonka ala on sama kuin annetun ympyrän.
Habeas corpus
Habeas corpus Yhdysvalloissa
Yhdysvalloissa on tullut tavaksi hakea habeas corpus -määräystä kuolemaan tuomituille vangeille. 1960-, 1970- ja 1980-luvuilla kuolemaan tuomittujen asianajajat käyttivät viivytystaktiikkana sitä, että he hakivat habeas corpus -määräystä toistuvasti juuri ennen kuolemantuomion täytäntöönpanoa vedoten perustuslailliseen syyhyn tai uusien todistuskappaleiden löytymiseen; sitten tuomioistuin määräsi tuomion täytäntöönpanon lykättäväksi habeas corpus -hakemuksen käsittelemisen ajaksi.
Ympyrän neliöiminen
Mahdottomaksi todistaminen
Harpin ja viivoittimen avulla voidaan piirtää vain sellaisia janoja, joiden pituudet saadaan lähtöjanojen pituuksista algebrallisin operaatioin eli peruslaskutoimitusten (yhteen-, vähennys-, kerto- ja jakolasku) sekä neliöjuuren oton avulla. Tällaisten janojen pituudet ovat aina algebrallisia lukuja. Jos janan pituus on ei-algebrallinen eli transkendenttinen, sitä ei voi muodostaa yksikköjanasta harpilla ja viivoittimella.
Jos ympyrän säteen pituus on 1, on ympyrän pinta-ala. Ympyrän neliöimiseksi olisi siis muodostettava jana, jonka pituus on neliön sivun pituus \sqrt{\pi}. Koska on mahdollista piirtää neliöjuuren otto tai kertolasku, on yhtä mahdollista tai mahdotonta muodostaa jana, jonka sivun pituus on \pi. Lopullisen vastauksen epätietoisuuteen antoi Ferdinand Lindemann, joka todisti vuonna 1882, että luku π on transsendenttiluku. Vaaditun janan muodostaminen on siis mahdotonta eli ympyrää ei voi neliöidä.
Ympyrän paloittelu
Vuonna 1925 Alfred Tarski esitti ongelmaan muutoksen ja ehdotti, että ympyrä voitaisiin paloitella neliöksi. Unkarilainen matemaatikko Miklós Laczkovich esitti vuonna 1989 todistuksen, jonka mukaan ympyrän paloittelu neliöksi olisi mahdollista ja arvioi tarvittavien palojen määräksi noin 10 potenssiin 50 kappaletta.
Luana Bertolucci Paixão
Luana Bertolucci Paixão (s. 2. toukokuuta 1993) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä yhdeksän maaottelua. Hän pelasi ensimmäisen aikuisten maaottelunsa vuonna 2012.
Luana on edustanut muutaman vuoden ajan norjalaisseura Avaldsnesia.
Olga Brusnikina
Olga Aleksandrovna Brusnikina (, s. 9. marraskuuta 1978 Moskova, Venäjän SFNT, Neuvostoliitto) on venäläinen kilpauransa päättänyt taitouimari, olympiavoittaja, maailman- ja euroopanmestari.
Bárbara Micheline do Monte Barbosa
pienoiskuva|Bárbara Micheline do Monte Barbosa Bárbara Micheline do Monte Barbosa, taiteilijanimeltään Bárbara (s. 4. heinäkuuta 1988) on brasilialainen jalkapalloilija. Hän on pelipaikaltaan maalivahti. Hän on pelannut Brasilian naisten maajoukkueessa vuoden 2019 MM-kilpailujen päättyessä 74 maaottelua. Hän kuului maansa joukkueeseen varamaalivahtina jo vuoden 2007 MM-kilpailuissa ja on pelannut olympialaisissa muun muassa Rio de Janeiron kotikisoissa 2016.
Bárbara edustaa kotimaassaan Kindermannia.
Daiane Limeira
Daiane Limeira Santos Silva (s. 7. syyskuuta 1997) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä viisi maaottelua.
Daiane edustaa ranskalaisseura Paris Saint-Germainia, jonne hän siirtyi norjalaisesta Avaldsnesista vuonna 2018.
Gerran Howell
Gerran Lyn Howell (s. 25. helmikuuta 1991) on walesilainen näyttelijä, laulaja ja ohjaaja. Howell on myös kirjoittanut lyhytelokuvia. Hänen tunnetuin roolityönsä on Vladimir Dracula sarjassa Teinidracula.
Martinlaakson koulu
Martinlaakson koulu on Vantaan Martinlaaksossa sijaitseva yhtenäiskoulu, jossa opiskelee noin 920 oppilasta. Koulussa voi opiskella musiikkiluokalla. Koulussa käytetään kaksijaksojärjestelmää.
Koulu perustettiin vuonna 1970 nimellä Martinlaakson yhteiskoulu ja se oli yksi Suomen viimeisistä ennen peruskoulu-uudistusta perustetuista vanhoista yksityiskouluista. Koulurakennus valmistui vuonna 1974 ja sen suunnitteli Arno Savela. Yksityinen koulu siirtyi Vantaan kaupungin omistukseen syyslukukauden alkaessa 1977.
Racing de Santander
Real Racing Club de Santander on espanjalainen jalkapalloseura Santanderin kaupungista Kantabriasta. Seura perustettiin vuonna 1913, ja sen edustusjoukkue pelaa Espanjan kolmanneksi korkeimmalla sarjatasolla Primera División RFEF:ssä.
Seuran kotistadion on noin 22 124 -paikkainen El Sardinero.
Historiaa
Racing oli yksi Primera Divisiónin 10 perustajaseurasta vuonna 1928. Parhaan sijoituksensa sarjassa se saavutti kaudella 1930–1931, jolloin se oli toinen. Kausi 2007–2008 oli sen 40. pääsarjassa, mutta se on pelannut historiansa varrella myös Segundassa, Segunda B:ssä ja Tercerassa.
Espanjan cupissa Copa del Reyssä Racing ylsi välieriin ensimmäistä kertaa kaudella 2007–2008. Samalla kaudella se sijoittui Primera Divisiónin kuudenneksi, mikä oikeutti paikkaan kauden 2008–2009 UEFA Cupin ensimmäisellä kierroksella. Kyseessä on joukkueen ensiesiintyminen eurokentillä tällä tasolla; aikaisemmin se on pelannut vain Intertoto Cupissa vuonna 2003.
Cherokeen kieli
thumb|200px|Cherokee-kielen alkuperäinen levinneisyys thumb|Kaksikielinen liikennemerkki [[Oklahoman Tahlequah'ssa.]] Cherokee (cherokeeksi ᏣᎳᎩ, Tsalagi) on cherokee-intiaanien puhuma irokeesikieli. Cherokeen kieltä kirjoitetaan cherokeelaisella kirjaimistolla. Cherokee on ainoa eteläinen irokeesikieli, jota puhutaan edelleen. Cherokee on polysynteettinen kieli, joka painottuu vahvasti tavuille ja on hankala opittava englantia äidinkielenään puhuville.
Cherokeelaisen kirjaimiston loi Sequoyah (n. 1767–1843) vuosien työn tuloksena 1800-luvun alkupuolella. Sequoyah sai idean eurooppalaisten kirjoituksesta, mutta ei osannut lukea sitä eikä siten suoraan kyennyt kopioimaan latinalaista aakkostoa. Hän päätyikin aakkoskirjoituksen sijaan tavukirjoitukseen, jossa merkit vastasivat cherokeen kielen tavuja. Kirjoituksessa käytetään monia suoraan latinalaisesta aakkostosta lainattuja kirjaimia, mutta täysin eri merkityksessä. Kirjoitusjärjestelmä saavutti cherokeiden keskuudessa suuren suosion, ja sitä käytetään edelleen.